  Виталий Пронин Ёросъёсын пусъё Гурт удысын ужасьёслэсь нуналзэс. Якшур-Бӧдья ёросысь предприятиос, крестьян хозяйствоос, нимазы ужасьёс 14-тӥ октябре ёросысь культурая юртэ люкаськозы. Якшур-Бӧдья ёрос администрациысь гурт хозяйствоя управлениысь производствоя ёзэн кивалтӥсь Андрей Медведев ивортэмъя, 8 сюрс 690 тонна ю тысь кутсамын, ю-нянь гектарысь 13,7 центнер потӥз. Вуоно арлы тырмыт кидыс дасямын.Пудо йырез возён сярысь но сюлмасько. Сюро таза пудозы 5 сюрс 32 йыр. Со пӧлысь 2 сюрс 24-ез кысконо скалъёс луо. Нимысьтыз комиссия гидъёсты эскерыса ветлӥз. Туннэ нуналлы толлы ӟеч дасяськиллям Якшур фермаын тыршисьёс.Вань лыдпусъёсты чакласа потэмзы бере тодмо луизы ёросысь тужгес адӟем карымон хозяйствоослэн нимъёссы. Вормисьёс пӧлы шедизы Фрунзе нимо (кивалтӥсез Леонид Веретенников), «Рассвет» (кивалтӥсез Галина Кононова) но «Старозятцинский» (кивалтӥсез Вячеслав Дорофеев) хозяйствоос. Гурт удысын ужасьёслэсь нуналзэс ортчытон дыръя вунэтэмын уз луэ егитъёс но. Таяз учыре нимысьтыз кузьымен пусъёзы «Старозятцинский» СПК-ысь механизаторез Денис Скобелевез.Валентина Емельянова. Теги: Якшур-Бодья  